section_heading: O albumu
paragraph_text: Materijal za album snimljen je u lipnju 2003. godine u Zagrebu, u Kulturnom centru Centra Kaptol, te na raznim nastupima i jazz festivalima tijekom ljeta iste godine. Od 11 skladbi na albumu samo ih je 3 na hrvatskom ("Luda zbog tebe", "Sjaj u očima" i "Muzika"). "Your Love" zapravo je prepjev na engleski njihove poznate uspješnice "Tvoja Ljubav". "Jazzdisco" također je engleska inačica disco skladbe "Vodi me u disko", koja zvuči čak i bolje nego u svom izvornom obliku. "Tristeza" je njihova poznata uspješnica, a za ljubitelje bluesa tu je i skladba "Blues 4 You". The Bastardza ima svoj prepoznatljiv jazz/pop/funk zvuk, a u ovoj uživo verziji s odlično ukomponiranim melodijama zvuče još puno više jazz, tim više što su s The Bastardzima nastupili brojni vrhunski glazbenici. Album je objavljen u Amsterdamu i prvenstveno je namijenjen za europsko tržište.